section_heading: Teorije alkemije
paragraph_text: mini|desno|200px|[[Roger Bacon (1214. – 1292.) bio je engleski učenjak i filozof koji je sažeo svoja rana proučavanja na čaroliju i alkemiju. Oko 1250. godine postao je pripadnik franjevačkog reda i okrenuo se znanosti i pokusima.]] Jedna od osnovnih teorija iz doba alkemije bila je teorija o četirima elementima. Tumačenje ove teorije je da se sve tvari sastoje od različitih smjesa samo četiri elemenata. Ovi elementi su zrak, zemlja, vatra i voda. Svaki element sastoji se od parova četiriju svojstava: hladno, suho, vruće i mokro. Vatra je spoj vrućeg i suhog, zemlja suhog i hladnog, zrak vrućeg i mokrog, a voda mokrog i hladnog. Alkemičari bi objasnili proces vrenja vode govoreći da toplina istiskuje hladnoću iz hladno-mokre vode i time tvori vruće-mokar zrak kao što je, primjerice, para.